**РАЙОННА ИЗБИРАТЕЛНА КОМИСИЯ ЯМБОЛ**

ПРОТОКОЛ

№35

На 26 март 2017 г. в 11.45 часа се проведе заседание на Районна избирателна комисия в Тридесет и първи изборенрайон-Ямболски при следния

Д н е в е н р е д:

1. Проект на решение за промяна в състав на СИК на територията на община Тунджа в Тридесет и първи изборен район - Ямболски за произвеждане на изборите за народни представители на 26.03.2017 година

*докладчик:Мима Атанасова*

2. Доклад по сигнал.

*докладчик: Лора Каламерова*

**ПРИСЪСТВАХА**: Екатерина Янева, Лора Каламерова, Драгомир Димитров, Христо Колев, Георги Бодуров, Мима Атанасова,Елена Иванова, Кети Котева и Златка Делчева.

**ОТСЪСТВАХА**: Мариана Гърдева, Димитър Събев, Ани Канева и Весела Караманова.

Заседанието бе открито в 11.45ч. и председателствано от г-жа Екатерина Янева –председател на комисията.

На заседанието присъства Нели Иванова Стефанова – наблюдател от българска неправителствена организация ГИСДИ.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 9 членове на комисията. Колеги, имаме кворум за провеждане на заседанието, поради и което откривам същото.За поименно отчитане на гласовете определям Драгомир Димитров. На вашето внимание предлагам следният проект за дневен ред: точка първа – проект на решение за промяна в състав на СИК на територията на община Тунджа в Тридесет и първи изборен район - Ямболски за произвеждане на изборите за народни представители на 26.03.2017 година; точка втора –доклад по сигнал. Моля, който е съгласен с дневният ред нека да гласува.

**ДРАГОМИР ДИМИТРОВ:** В зала 9 членове.Гласували**ЗА:**Екатерина Янева, Лора Каламерова, Драгомир Димитров, Христо Колев, Георги Бодуров, Мима Атанасова, Елена Иванова, Кети Котева и Златка Делчева.

**Против**– няма.

**ПРЕДСЕДАТЕЛЯТ ЕКАТЕРИНА ЯНЕВА**: Дневният ред се приема. Колеги, преминаваме към разглеждането на точка първа от дневния ред - проект на решение за промяна в състав на СИК на територията на община Тунджа в Тридесет и първи изборен район - Ямболски за произвеждане на изборите за народни представители на 26.03.2017 година.Докладчик на проекта на решение е колегата Мима Атанасова. Заповядайте, Атанасова.

**МИМА АТАНАСОВА**: Колеги, зачитам ви проект на решение:

Постъпило е заявление от Иван Иванов Тодоров - упълномощен представител на ПП ДПС, заведено под № 240 от 26.03.2017г. във входящия регистър на РИК - Ямбол, с което се иска промяна в състави на СИК на територията на община Тунджа. Към искането е приложено пълномощно на заявителя и издадено 1 брой удостоверение за назначаване на лицето, чиято смяна се иска.

На основание чл. 72, ал. 1, т. 4 и т.5 от Изборния кодекс и Решение № 4182-НС от 01.02.2017г. на ЦИК, Районна избирателна комисия в Тридесет и първи изборен район - Ямболски

**Р Е Ш И:**

1. **ОСВОБОЖДАВА** в:

СИК № 312500044 Тома Ангелинов Аврамов с ЕГН ……………… – член и анулира издаденото удостоверение.

2. **НАЗНАЧАВА** в:

СИК №312500044 Ирина Иванова Тотева с ЕГН …………… –член и издава удостоверение.

Решението подлежи на оспорване пред ЦИК, чрез РИК в тридневен срок от обявяването му по реда на чл. 73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, чухте проекта за решение. Мнения, коментари, допълнения по проекта имате ли? Тъй като не виждам колега заявил думата в тази насока, който е съгласен, моля да гласува.

**ДРАГОМИР ДИМИТРОВ:** В зала 9 членове**.**Гласували**ЗА:** Екатерина Янева, Лора Каламерова, Драгомир Димитров, Христо Колев, Георги Бодуров, Мима Атанасова, Елена Иванова, Кети Котева и Златка Делчева.

**Против–** няма**.**

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с № 170-НС/26.03.2017г.

**ПРЕДСЕДАТЕЛЯТ ЕКАТЕРИНА ЯНЕВА:** Преминаваме към разглеждането на точка втора от дневния ред – постъпил сигнал. Колегата Каламерова ще ни запознае с установеното от проверката.

**ЛОРА КАЛАМЕРОВА:** Колеги, в 10.00ч. по телефона на РИК Ямбол постъпи сигнал от Дияна Иванова, в който лицето твърдеше, че в СИК №312600001 намираща се в ОУ „Димчо Дебелянов“, община Ямбол членовете на комисията *отстраняват долния десен ъгъл на бюлетината /съдържащ фабричния й номер/, преди избирателя да е упражнил вота си*. Своевременно с колегите Колев и Събев извършихме проверка, от която установихме следното: пред въпросната СИК имаше чакащи избиратели, готови да упражнят вота си в изборния ден. Членовете на СИК, пряко ангажирани с откъсването на бюлетината, *прегъваха по пунктира*- долния десен ъгъл и ни обясниха това свое действие, с цел *акцент* върху вниманието им, за да не пропуснат отстраняването на долното дясно ъгълче и поставянето му в съответната кутия. Въпросният десен ъгъл се отстраняваше непосредствено след поставянето на *втори печат,* както е и по инструкции на ЦИК в Методическите указания. Не установихме нарушения и обстоятелства, смущаващи изборния ден. Уведомихме СИК, че е постъпил сигнал, в който се сочи, че откъсват предварително откъсват номера в долния десен ъгъл на бюлетината, преди избирателят да е упражнил правото си на глас. Единодушно членовете на комисията отрекоха това да се е случвало и че спазват стриктно указанията на ЦИК в работата си. Проведохме разговор и с присъстващите застъпници и представители на различни кандидатски листи в изборното помещение, които потвърдиха казаното от членовете на СИК. Предвид изложената фактическа обстановка, не се потвърдиха, сочените от подателката на сигнала нарушения в работата на СИК № №312600001.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, от думите на колегата Каламерова става ясно, че неправилно е възприето *прегъването* като *откъснато*. Други мнения и коментари към темата по жалбата имате ли?

Димитър Събев заявява думата. Заповядайте, Събев.

**ДИМИТЪР СЪБЕВ:** Колеги, членовете на СИК №312600001 в ОУ „Димчо Дебелянов“, община Ямбол, прегъваха долния десен ъгъл на бюлетината, с цел да си улеснят работата. Комисията се състоеше от 9 члена, от пет партийни квоти и всеки един от тях потвърди, че не се е отстранявал долния десен ъгъл, преди лицето да е влязло в кабината за гласуване.

**ЕКАТЕРИНА ЯНЕВА:** Колеги от така докладваното от проверката се установява, че подадения сигнал не е основателен.

 Закривам заседанието.

Заседанието е закрито в 12.00ч.

ПРЕДСЕДАТЕЛ:

 Екатерина Янева

СЕКРЕТАР:

Лора Каламерова